758 T. THORELL 
30. P. armillatus, n., ‘runco supra nigro, parte cephalothoracica 
scuti dorsualis basi in tuberculum transversum satis humile et in 
medio impressum elevata, scuti parte abdominali laevi; pedibus 
densius testaceo- vel flavo- et nigro-annulatis. — Pullus. Long. circa 
2 millim. 
Truncus, ad formam satis a trunco insequentium hujus fa- 
miliae specierum differens, paene inverse piriformis est, parum 
longior quam latior, in parte abdominis latissima circa duplo latior 
quam antice, utrinque inter partes cephalothoracicam et abdomi- 
nalem scuti dorsualis late sed non profunde sinuatus, a latere 
visus inter has partes impressus, parte cephalica vix convexa, 
parte abdominali vero ea multo altiore et fortiter fornicata. Pars 
cephalothoracica, transversim modice convexa, opaca et laevis, 
circa duplo latior est quam longior, antice latissime truncata, 
lateribus anterius leviter rotundatis posteriora versus sensim 
paullo dilatata, postice vix rotundata sed potius paullo concavata, 
sulco recto apicibus dilatato a parte abdominali scuti separata. 
Ad ipsam basin in tuberculum transversum latum, humile, in 
medio impressum elevata videtur. Tuberculum oculorum a tergo 
visum triangulum est, aeque altum ac latum basi (inter oculos), 
circa duplo longius a margine postico quam a margine antico 
partis cephalothoracicae distans, circa 1/, latitudinis hujus partis 
occupans; oculi ad ipsam basin tuberculi locum tenent, paene 
duplo longius inter se quam a margine frontali remoti, aeque 
saltem longe a margine postico partis cephalothoracicae atque 
inter se, et etiam paullo longius a marginibus lateralibus di- 
stantes. Pars abdominalis scuti, parte cephalothoracica fere 4.plo 
longior et duplo latior, lateribus parum rotundatis, paene rectis 
a basi posteriora versus sensim fortiter dilatata est, postice am- 
plissime sed non fortiter rotundata et hic paullo latior quam 
longior. Laevis est, sulcis fortibus transversis in areas 8 divisa, 
quarum tamen duae posticae articulationibus limitatae videntur, 
segmenta libera igitur formantes; segmentum abdominis dor- 
suale 9." (ultimum) inferum et liberum est. Etiam sulco medio 
longitudinali munita est pars abdominalis scuti, a basi ejus ad 
aream (segmentum) 7." pertinenti. Venter ex 6 segmentis liberis 
